**प्रकाशनार्थ**

कल दिनांक 22/11/24 को श्री रामेश्वरदास अग्रवाल कन्या स्नातकोत्तर महाविद्यालय में प्राचार्या प्रो० सुषमा यादव के निर्देशन में गृह विज्ञान की प्रवक्ताओं प्रो० रंजना सिंह, श्रीमती अतिमा भारद्वाज, तथा कु० गुन्जन द्वारा छात्राओं हेतु पाक कला प्रदर्शनी एवं आन्तरिक परीक्षा का आयोजन किया गया। जिसमें गृहविज्ञान की छात्राओं ने बढ़ चढ़ कर अपने पाक कला का प्रदर्शन किया । सभी व्यंजन छात्राओं ने कॉलेज की प्रयोगशाला मे निर्मित किये। बी०ए० प्रथम सेमेस्टर की छात्राओं ने पोषक तत्वो ( जैसे प्रोटीन कार्बोज विटामिन इत्यादि)के आधार पर, बी०ए० तृतीय सेमेस्टर की छात्राओं ने जीवन की विभिन्न अवस्थाओं( जैसे शैश्वावस्था,बाल्यावस्था, किशोरावस्था इत्यादि ), तथा मोटे अनाज (जैसे मक्का,बाजरा,ज्वार सवा आदि) पर आधारित , एम० ए० प्रथम सेमेस्टर ने खाद्य प्रसंस्करण पर आधारित (जैली , मिक्सड अचार ) तथा चीनी को पकाने के विभिन्न स्तरो पर व्यंजन बनाए वहीं एम०ए० तृतीय सेमेस्टर की छात्राओ ने विभिन्न रोगों जैसे पीलिया, पेप्टिक अल्सर, मधुमेह, नेफ्राइटिस आदि में दिये जाने वाले उपचारात्मक आहार प्रयोगशाला में निर्मित कर अपने कौशल का प्रदर्शन किया । इस अवसर पर बी०ए० तृतीय सेमेस्टर की छात्रा कु० स्वाति तथा एम० ए० प्रथम सेमेस्टर की छात्रा चारू त्रिगुनायत द्वारा निर्मित केक को काटकर प्राचार्या जी ने इस प्रदर्शनी का शुभारम्भ किया। इस अवसर पर महाविद्यालय की शिक्षिकायें डॉ० अंजू आर्या, डॉ० रंजना प्रकाश ,डॉ० अमृता सिंह उपस्थित रहे । इस आयोजन मे गृह विज्ञान विभाग के सदस्य श्रीमती अनिता अग्रवाल, श्री अतर सिंह, श्रीमती उमा का योगदान रहा।